news: چین اور امریکہ کی جانب سے ایک دوسرے کے خلاف درآمدی مصنوعات پر عائد کئے جانے والے ٹیکسوں پر عمل درآمد شروع کر دیا گیا ہے امریکہ کی جانب سے چین کی 200 ارب ڈالر کی مصنوعات پر10 فیصد اضافی ٹیکس نافذ کیا گیا تھا امریکہ نے چین سے آنیوالی کھانے پینے کی اشیا کھیلوں کے سامان ذرائے مواصلات میں استعمال ہونے والی اشیا اور انڈسڑی میں استعمال ہونے والی مشینری پر 10 فیصد اضافی ٹیکس عائد کیا دوسری جانب چین نے بھی امریکی معاشی حملے کے جواب میں امریکہ سے چین آنیوالے گوشت کیمیکل کپڑے اور آٹوپارٹس پر پانچ سے10 فیصد ٹیرف عائد کردیا امریکہ کی جانب سے لاگو ٹیرف آئندہ برس 25 فیصد تک پہنچ جائیں گے امریکی صدر ڈونلڈ ٹرمپ چین کو تنبیہ کرچکے ہیں کہ اگر چین نے ٹیرف عائد کرنے پر مزاحمت جاری رکھی تو چین کی267 ارب ڈالر کی اشیا پر مزید ٹیکس لگا دیئے جائیں گے
  